b'\n_START_ARTICLE_\nNew York Giants\n_START_SECTION_\n1925\xe2\x80\x931932: Tidlige \xc3\xa5r og f\xc3\xb8rste mesterskapstittel\n_START_PARAGRAPH_\nGiants spilte sin f\xc3\xb8rste kamp borte mot All-New Britain den 4. oktober 1925. De vant kampen 26-0 foran 10 000 tilskuere. Giants hadde en vellykket f\xc3\xb8rste sesong og avsluttet 8-4._NEWLINE_I sin tredje sesong avsluttet laget med det beste sammenlagtresultatet i ligaen, 11-1-1, og fikk sin f\xc3\xb8rste NFL-tittel. Etter en skuffende fjerde sesong (1928) kj\xc3\xb8pte eieren Mara opp hele spillerstallen til Detroit Wolverine, i hovedsak for \xc3\xa5 plukke opp quarterback Benny Friedman, og samlet de to lagene under Giants-navnet._NEWLINE_I 1930 var det fremdeles mye tvil om kvaliteten p\xc3\xa5 profesjonelle kamper, hvor mange mente at college-spillerne var mer intense enn de profesjonelle. I desember 1930 spilte Giants mot et All Stars-lag fra Notre Dame i Polo Grounds for \xc3\xa5 samle inn penger til de arbeidsl\xc3\xb8se i New York City. Det var ogs\xc3\xa5 en mulighet for \xc3\xa5 vise at profesjonell football var mer prestisjefylt en college football. Knute Rockne samlet sammen sine Four Horsemen sammen med stjerner fra mesterskapslaget i 1924 og fortalte dem at de skulle score tidlig og s\xc3\xa5 forsvare. Rockne, i likhet med folk flest, hadde lave forventninger til det profesjonelle laget og forventet en enkel seier. Kampen var derimot ensidig fra begynnelsen av, hvor Friedman rushet inn to touchdowns for Giants og Hap Moran kastet for en tredje. Notre Dame scoret ikke, og da kampen var over fortalte Rockne laget sitt at "That was the greatest football machine I ever saw. I am glad none of you got hurt." Kampen samlet inn $100 000 for de hjeml\xc3\xb8se, og blir fote referert til som \xc3\xa5 ha legitimert profesjonell amerikansk fotball for kritikerne.  Det var ogs\xc3\xa5 den siste kampen Rockne var med i; han d\xc3\xb8de i en flyulykke 31. mars 1931.\n_START_SECTION_\n1933\xe2\x80\x931946: Rekordsterkt forsvar og to mesterskapstitler\n_START_PARAGRAPH_\nOver 14 \xc3\xa5r mellom 1933 og 1947 kvalifiserte Giants seg til mesterskapskampen 8 ganger, hvor de vant to. I denne perioden var Giants ledet av fremtidig Hall of Famer Steve Owen, og hadde fremtidige Hall of Famere Mel Hein, Red Badgro og Tuffy Leemans i spillerstallen. I 1944 ble Giants rangert som det beste forsvaret i NFLs historie, "...a truly awesome unit". De slapp bare inn 7,5 poeng per kamp (en rekord som fremdeles st\xc3\xa5r i dag) og slapp ikke inn noen poeng mot fem av sine ti motstandere, men tapte 14-5 mot Green Bay Packers i NFL Championship Game 1944. Det kjente "Sneakers Game" ble spilt i denne periode, da Giants slo Chicago Bears p\xc3\xa5 en isete bane i NFL Championship Game 1934, mens de brukte joggesko for bedre fotfeste. Giants spilte mot Detroit Lions i en kamp som endte 0-0 den 7. november 1943. Til dags dato har ingen NFL-kamper avsluttet uavgjort uten noen poeng. Giants hadde mye suksess fra slutten av 30-tallet til USA gikk inn i andre verdenskrig. I 1938 vant de sitt tredje mesterskap da de slo Green Bay Packers 23-17.\n_START_SECTION_\n1947\xe2\x80\x931963: "The Greatest Game Ever Played" og en fjerde tittel\n_START_PARAGRAPH_\nGiants vant ikke en ny tittel f\xc3\xb8r i 1956, lagets f\xc3\xb8rste \xc3\xa5r i Yankee Stadium i The Bronx. Med hjelp fra fremtidige Hall of Famere som running back Frank Gifford, linebacker Sam huff og offensive tackle Roosevelt Brown samt all-pro running back Alex Webster samt fremtidige trenere i Hall of Fame, offensive coach Vince Lombardi og defensive coach Tom Landry sikret Giants tittelen. Fra 1958 til 1963 n\xc3\xa5dde Giants NFL Championship fem ganger, men tapte hver gang. Kampen mellom Giants og Baltimore Colts i NFL Championship Game 1958 har blitt sett p\xc3\xa5 som et avgj\xc3\xb8rende \xc3\xb8yeblikk i NFLs historie. Kampen, som Giants tapte 23-17 etter ekstraomganger, har blitt kalt "The Greatest Game Ever Played" og blir sett p\xc3\xa5 som et av de viktigste \xc3\xb8yeblikkene for NFLs voksende popularitet. Det neste \xc3\xa5ret tapte de mot Colts i mesterskapskampen igjen, 31-16, etter \xc3\xa5 ha ledet 9-4 ved begynnelsen av fjerde kvarter. I 1961 og \'62 m\xc3\xb8tte Giants Green Bay Packers i mesterskapskampen, hvor Giants tapte henholdsvis 37-0 og 16-7. I 1963, under MVP quarterback Y. A. Tittle, som satte en NFL-rekord p\xc3\xa5 36 touchdown-pasninger den sesongen, m\xc3\xb8tte Giant Bears i NFL Championship, hvor de tapte for tredje gang p\xc3\xa5 rad, og femte p\xc3\xa5 seks \xc3\xa5r, mot Bears, 14-10.\n_START_SECTION_\n1964\xe2\x80\x931982: Sluttspillt\xc3\xb8rke og oppblomstring\n_START_PARAGRAPH_\nFra 1964 til 1978 hadde Giants bare to positive sesonger, og n\xc3\xa5dde ikke sluttspillet en eneste gang. Spillere som Tittle og Gifford n\xc3\xa5dde midten av 30-\xc3\xa5rene, og laget gikk fort nedover, til et sammenlagtresultat p\xc3\xa5 2-10-2 i 1964. Den neste sesongen klatret de til 7-7, f\xc3\xb8r de igjen falt til 1-12-1, ligaens d\xc3\xa5rligste resultat, og slapp inn over 500 poeng i 1966. Under sesongoppkj\xc3\xb8ringen f\xc3\xb8r 1969-sesongen tapte Giants sin f\xc3\xb8rste kamp mot New York Jets 37-14 foran 70 874 tilskuere i Yale Bowl i New Haven, Connecticut. Etter kampen ble hovedtrener Allie Sherman sparket av Wellington Mara, og erstatt han med tidligere fullback for Giants, Alex Webster._NEWLINE_I 1967 plukket laget opp quarterback Fran Tarkenton fra Minnesota Vikings. Til tross for flere respektable sesonger med Tarkenton som startende quarterback, inkludert 7-7 i 1967 og 9-5 i 1970, ble han byttet tilbake til Vikings etter at Giants avsluttet 1971-sesongen 4-10. Tarkenton ledet s\xc3\xa5 Vikings til tre Super Bowls, og fikk en plass i Pro Football Hall of Fame, mens Giants gikk gjennom en av de d\xc3\xa5rligste periodene i sin historie, med kun 23 seiere mellom 1973 og 1979. F\xc3\xb8r 1976-sesongen pr\xc3\xb8vde Giants \xc3\xa5 forbedre sitt svake angrep ved \xc3\xa5 erstatte da pensjonerte running back Ron Johnson med fremtidig Hall of Famer fullback Larry Csonka, men Csonka tilbragte mye av sine tre sesonger med New York p\xc3\xa5 sidelinjen med skader._NEWLINE_Giants fikk spille sine hjemmekamper i Yale Bowl i New Haven i 1973 og 1974, og i Shea Stadium (hjemmebane for Mets i 1975, mens Yankee Stadium ble renovert. De flyttet etter hvert inn i sitt n\xc3\xa5 moderne stadion i 1976, da de flyttet inn i Giants Stadium i Meadowlands i East Rutherford, New Jersey. Et av Giants sine verste \xc3\xb8yeblikk i perioden var "The Miracle at the Meadowlands", som skjedde i 1978. Mens Giants pr\xc3\xb8vde \xc3\xa5 hale ut tiden og sikre en seier mot Philadelphia Eagles, bestemte offensive coordinator Bob Gibson seg for \xc3\xa5 g\xc3\xa5 med et running play som resulterte i "The Fumble" av quarterback Joe Pisarcik som ble returned for en touchdown av Herman Edwards som sikret seieren for Eagles._NEWLINE_Giants sin administrative side ble komplisert av en feide mellom Wellington Mara og hans nev\xc3\xb8 Tim Mara. Jack Mara d\xc3\xb8de i 1965 og overlot sin andel av laget til s\xc3\xb8nnen Tim. Wellington og Tims personlige stil og visjoner for klubben kolliderte, og de to sluttet eventuelt \xc3\xa5 snakke med hverandre. Kommisjon\xc3\xa6r Rozelle blandet seg og utpekte en n\xc3\xb8ytral general manager, George Young, som hjalp klubben. Feiden forsvant ikke f\xc3\xb8r 20. februar 1991, da Tim Mara solgte sine andeler til Preston Robert Tisch._NEWLINE_I 1979 tok Giants steg som etter hvert ville lede dem til toppen av NFL igjen. De draftet quarterback Phil Sims i 1979, og linebacker Lawrence Taylor i 1981. I 1981 vant Taylor NFLs Defensive Rookie of the Year og Defensive Player of the Year, og Giants n\xc3\xa5dde sluttspillet for f\xc3\xb8rste gang siden 1963. Lagets linebackere i perioden fikk kallenavnet "the Crunch Bunch". Etter 1982-sesongen som var forkortet av en spillerstreik, hvor Giants avsluttet 4-5, sluttet hovedtrener Ray Perkins for \xc3\xa5 ta over samme stilling ved University of Alabama. Han ble erstattet av lagets defensive coordinator, Bill Parcells.\n_START_SECTION_\n1983\xe2\x80\x931990: Bill Parcells-perioden\n_START_PARAGRAPH_\nI 1983 ble Bill Parcells forfremmet til hovedtrener fra defensive coordinator. En av hans f\xc3\xb8rste handlinger var \xc3\xa5 endre lagets startende quarterback, da han plasserte Phil Simms p\xc3\xa5 benken og erstattet han med Scott Brunner, som hadde g\xc3\xa5tt 4-5 da han startet kamper for laget i den siste sesongen. Parcells degraderte Simms til tredje reserve, og gjorde Jeff Rutledge til Brunners reserve. Parcells sa senere at dette var et feilsteg og at han betalte dyrt for de da laget gikk 3-12-1 og Parcells nesten fikk sparken._NEWLINE_I offseason ble Brunner frigitt og Simms flyttet til startende quarterback. Med Simms vant Giants ni kamper og n\xc3\xa5dde sluttspillet. De slo Los Angeles Rams i Wild Card-runden, men falt mot San Francisco 49ers 21-10 i divisjonsrunden._NEWLINE_I 1985 gikk Giants 10-6 og fikk hevn mot San Francisco da de slo dem i Wild Card-runden 17-3. De tapte derimot igjen i divisjonsrunden, denne gangen 21-0 mot Bears, som gikk videre til \xc3\xa5 vinne Super Bowl.\n_START_SECTION_\n1986: F\xc3\xb8rste Super Bowl\n_START_PARAGRAPH_\nEtter \xc3\xa5 ha g\xc3\xa5tt 9-7 og 10-6 i 1984 og 1985, gikk Giants 14-2 i 1986, under ledelsen av liga-MVP og Defensive Player of the Year Lawrence Taylor og Big Blue Wrecking Crew-forsvaret. Per 2018 er dette Giants sitt beste sesongresultat siden NFL-sesongen utvidet til 16 kamper i 1978. Etter \xc3\xa5 ha sikret seg f\xc3\xb8rste seed i NFC slo Giants 49ers 49-3 i divisjonsrunden og Redskin 17-0 i NFC Championship-kampen, som tok Giants til sitt f\xc3\xb8rste Super Bowl, Super Bowl XXI, mot Denver Broncos i Rose Bowl i Pasadena. Under ledelsen av MVP Simms, som fullf\xc3\xb8rte 22 av 25 pasninger for en Super Bowl-rekord p\xc3\xa5 88%, slo de Broncos 39-20, for \xc3\xa5 vinne sin f\xc3\xb8rste ligatittel siden 1956. I tillegg til Phil Simms og Lawrence Taylor hadde Giants hovedtrener Bill Parcells, tight end Mark Bavaro, running back Joe Morris, og Hall of Fame linebacker Harry Carson._NEWLINE_Giants slet seg til 6-9 i 1987-sesongen, som var forkortet av en spillerstreik, med en offensive line som ble plaget av skader og problemer med lagets running game. Begynnelsen av 1988-sesongen var svertet av en skandale som involverte Lawrence Taylor, som ble tatt for bruk av kokain og ble suspendert i de fire f\xc3\xb8rste kampene for hans andre brudd p\xc3\xa5 ligaens regler om rusmisbruk. Til tross for kontroversen avsluttet Giants sesongen 10-6, og Taylor fikk 15,5 sacks etter han kom tilbake. I 1989 avsluttet Giants sesongen 12-4, men tapte mot Los Angeles Rams i f\xc3\xb8rste runde av sluttspillet.\n_START_SECTION_\n1990: Andre Super Bowl\n_START_PARAGRAPH_\nI 1990 gikk Giants 13-3 og satte en NFL-rekord for f\xc3\xa6rrest turnovers i \xc3\xa9n sesong (14). De slo San Francisco 49ers, som pr\xc3\xb8vde \xc3\xa5 vinne sitt tredje Super Bowl p\xc3\xa5 rad, 15-13 p\xc3\xa5 bortebane og slo s\xc3\xa5 Buffalo Bills i Super Bowl XXV.\n_START_SECTION_\n1991\xe2\x80\x931996: Nedfall og gjenoppbygging\n_START_PARAGRAPH_\nParcells sa fra seg stillingen som hovedtrener etter 1990-sesongen og ble erstattet av lagets offensive line coach Ray Handley. Handley var coach i to skuffende sesonger (1991 og 1992), hvor Giants gikk fra \xc3\xa5 vinne Super Bowl til 8-8 i 1991 og 6-10 i 1992. Handley fikk sparken etter 1992-sesongen og ble erstattet av tidligere hovedtrener for Denver Broncos Dan Reeves. I begynnelsen av 90-tallet spilte veteranene Simms og Taylor sine siste sesonger med synkende prestasjoner. Giants hadde en bedre sesong med Reeves som coach i 1993, og Simms og Taylor avsluttet karrierene sine som medlemmer av et sluttspillag._NEWLINE_Giants hadde til \xc3\xa5 begynne med problemer uten Simms og Taylor. Giants begynte 1994-sesongen 3-7 f\xc3\xb8r de vant sine siste seks kamper og avsluttet sesongen 9-7, men gikk glipp av sluttspillet. Quarterback Dave Brown fikk mye kritikk gjennom sesongen. Brown presterte d\xc3\xa5rlig de neste to sesongene, hvor Giants avsluttet 5-11 og 6-10. Reeves fikk sparken etter 1996-sesongen.\n_START_SECTION_\n1997\xe2\x80\x932003: Jim Fassel-perioden\n_START_PARAGRAPH_\nI 1997 ble Jim Fassel, som hadde v\xc3\xa6rt offensive coordinator for Arizona Cardinals den forrige sesongen, til sin 16. hovedtrener. Fassel utpekte Danny Kanell som lagets startende quarterback. Giants fullf\xc3\xb8rte 1997-sesongen 10-5-1 og kvalifiserte seg til sluttspillet for f\xc3\xb8rste gang p\xc3\xa5 fire \xc3\xa5r. De tapte derimot i Wild Card-runden mot Vikings p\xc3\xa5 hjemmebane. Det neste \xc3\xa5ret startet Giants sesongen 4-8 f\xc3\xb8r de vant sine siste fire kamper og avsluttet sesongen 8-8. P\xc3\xa5 veien slo de et Broncos som hadde g\xc3\xa5tt 13-0 i sesongen og gikk videre til \xc3\xa5 vinne Super Bowl samme \xc3\xa5ret._NEWLINE_F\xc3\xb8r 1999-sesongen plukket Giants opp tidligere quarterback for Carolina Panthers Kerry Collins. Problemer med alkoholisme og konflikter med lagkamerater hadde f\xc3\xb8rt til at han ble l\xc3\xb8slatt fra Panthers, til tross for gode prestasjoner p\xc3\xa5 banen. Giants fullf\xc3\xb8rte sesongen 7-9, Fassels f\xc3\xb8rste negative sesong som hovedtrener._NEWLINE_I 2000 var Giants p\xc3\xa5 vei til sluttspillet for f\xc3\xb8rste gang p\xc3\xa5 tre \xc3\xa5r, etter \xc3\xa5 ha startet sesongen 7-2. Til tross for to tap p\xc3\xa5 rad p\xc3\xa5 hjemmebane (mot St. Louis og Detroit) garanterte Fassel at laget kom til \xc3\xa5 n\xc3\xa5 sluttspillet i en pressekonferanse. Giants svarte med \xc3\xa5 vinne resten av kampene i sesongen, og sikret seg f\xc3\xb8rste seed i NFC med et sammenlagtresultat p\xc3\xa5 12-4. I divisjonsrunden slo de Philadelphia Eagles 20-10 p\xc3\xa5 hjemmebane, f\xc3\xb8r de slo Minnesota Vikings 41-0 i NFC Championship. I Super Bowl XXXV m\xc3\xb8tte de Baltimore Ravens, hvor Ravens endte opp med \xc3\xa5 dominere dem 34-7._NEWLINE_Etter en skuffende sesong som endte 7-9 i 2001 klatret Giants tilbake i 2002 til et sammenlagtresultat p\xc3\xa5 10-6, som kvalifiserte dem til sluttspillet som et Wild Card-lag. I f\xc3\xb8rste runde mot San Francisco 49ers i Candlestick Park tok Giants ledelsen 38-14 med 4:27 igjen av tredje kvarter, men San Francisco kom tilbake og sikret seieren med ett poeng, 39-38. Etter at laget fullf\xc3\xb8rte 2003-sesongen 4-12 fikk Jim Fassel sparken, med et sammenlagtresultat p\xc3\xa5 58-53-1.\n_START_SECTION_\n2004\xe2\x80\x932016: Tom Coughlin/Eli Manning-perioden\n_START_PARAGRAPH_\nI 2004, tre \xc3\xa5r siden Giants sist n\xc3\xa5dde Super Bowl, ble Fasel erstattet med Tom Coughlin. Selv I 2004 byttet Giants til seg quarterbacken Eli Manning, som samme \xc3\xa5r ble draftet fra University of Mississippi. I midten av 2004\xe2\x80\x94sesongen tok Manning over som startende quarterback etter Kurt Warner. I l\xc3\xb8pet av tre \xc3\xa5r fra 2004 til 2006 gikk Giants 25-23 i seriespillet, og n\xc3\xa5dde Wild Card-runden to ganger, hvor de tapte mot Carolina Panthers i 2005 og Philadelphia Eagles i 2006, som f\xc3\xb8rte til sp\xc3\xb8rsm\xc3\xa5l om Coughlin kom til \xc3\xa5 beholde stillingen som hovedtrener.\n_START_SECTION_\n2007: Tredje Super Bowl\n_START_PARAGRAPH_\nI 2007 ble Giants den tredje NFL-franchisen med 600 seiere da de slo Atlanta Falcons 31-10 p\xc3\xa5 Monday Night Football. I 2007 spilte Giants en hjemmekamp mot Miami Dolphins den 28. oktober i Wembley Stadium i London; dette var den f\xc3\xb8rste gangen en seriespillkamp ble spilt utenfor Nord-Amerika. Giants vant 13-10 over Dolphins, gikk 10-6 i sesongen og ble NFC Champions etter \xc3\xa5 ha sl\xc3\xa5tt Tampa Bay Buccaneers, Dallas Cowboys og Green Bay Packers i sluttspillet. De satte en rekord for flest borteseiere p\xc3\xa5 rad i en sesong med 10 (som ble avsluttet i uke 6 i 2008 med et tap mot Cleveland Browns)._NEWLINE_Patriots gikk inn i Super Bowl ubeseiret, 18-0, og var favorittene for kampen. Giants slo Patriots 17-14 i Super Bowl XLII, takket v\xc3\xa6re den n\xc3\xa5 kjente "Manning til Tyree"-pasningen. Medeier John Mara beskrev det som "the greatest victory in the history of this franchise, without question".\n_START_SECTION_\n2008\xe2\x80\x932010: Kollaps i slutten av sesongen\n_START_PARAGRAPH_\nGiants begynte 2008-sesongen 11-1 men tapte tre av de fire siste kampene. De vant allikevel NFC East 12-4 og sikret f\xc3\xb8rste seed i NFC. I divisjonsrunden av sluttspillet tapte de 23-11 mot Philadelphia Eagles p\xc3\xa5 hjemmebane._NEWLINE_I 2009 \xc3\xa5pnet Giants et nytt treningssenter, Timex Performance Center, i Meadowlands. Etter \xc3\xa5 ha begynt sesongen 5-0 tapte de mot da ubeseirede New Orleans Saints 48-27 i Superdome, og gikk videre til \xc3\xa5 tape tre kamper p\xc3\xa5 rad. De fant endelig en seier etter ekstraomganger mot Falons. De avsluttet eventuelt sesongen 8-8. Deres siste kamp i Giants Stadium var mot Carolina Panthers, hvor de tapte 41-9. Etter sesongslutt fikk defensive coordinator Bill Sheridan sparken, og ble erstattet med tidligere midlertidig hovedtrener for Buffalo Bills Perry Fewell. Giants sitt forsvar hadde rangert som #13 under Sheridan, hvor de ga opp 324,9 yards per kamp._NEWLINE_I 2010 flyttet Giants inn i MetLife Stadium, da kjent som "New Meadowlands Stadium". De vant den f\xc3\xb8rste kampen i det nye stadionet mot Panthers, men tapte s\xc3\xa5 i "Manning Bowl" mot Colts, hvor Eli Mannings bror, Peyton Manning, spilte quarterback. Etter et tredje nederlag mot Tennessee Titans vant Giants fem kamper p\xc3\xa5 rad, og l\xc3\xa5 godt an i tabellen, 6-2. Giants gikk 4-4 i de siste \xc3\xa5tte kampene, og til tross for et relativt bra sammenlagtresultat (10-6), kvalifiserte de seg ikke til sluttspillet.\n_START_SECTION_\n2011: Fjerde Super Bowl\n_START_PARAGRAPH_\nUnder sesongoppkj\xc3\xb8ringen i 2011 mistet Giants Kevin Boss, Steve Smith, Rich Seubert, Keith Bulluck, Derek Hagan og Pro Bowler Shaun O\'Hara til free agency. Giants \xc3\xa5pnet sesongen med et nederlag 28-14 mot Washington Redskins p\xc3\xa5 bortebane. Innen midten av sesongen l\xc3\xa5 Giants derimot 6-2, hvor de blant annet avsluttet Patriots sin NFL-rekord for antall seiere p\xc3\xa5 hjemmebane p\xc3\xa5 rad._NEWLINE_ _NEWLINE_Giants gikk deretter p\xc3\xa5 fire nederlag p\xc3\xa5 rad, og gikk inn i desember 6-6. Sesongens siste kamp i uke 17 var avgj\xc3\xb8rende, vinneren ville sikre divisjonstittelen og taperen ville miste sjansen p\xc3\xa5 \xc3\xa5 n\xc3\xa5 sluttspillet. Kampen ble flyttet til Sunday Night Football, og Giants vant 31-14 mot Cowboys og sikret fjerde seed for NFC i sluttspillet. Ved sesongslutt hadde wide receiver Victor Cruz 1 536 receiving yards, og slo en lagrekord tidligere holdt av Amani Toomer._NEWLINE_8. januar 2012 slo Giants Atlanta Falcons 24-2 i Wild Card-runden av sluttspillet. Uken etter, 15. januar 2012, m\xc3\xb8tte Giants Green Bay Packers i divisjonsrunden, hvor de vant 37-20. I NFC Championship Game m\xc3\xb8tte de San Francisco 49ers, hvor de vant 20-17 etter ekstraomganger etter et field goal fra Tynes._NEWLINE_I Super Bowl XLVI m\xc3\xb8tte Giants New England Patriots. Med en 38-yard touchdown av Mario Manningham sikret Giants seieren, sin andre seier mot Patriots i Super Bowl, og Eli Manning fikk sin andre Super Bowl MVP._NEWLINE_I likhet med lagets fire tidligere Super Bowl-kamper l\xc3\xa5 de etter ved halftime. De er det eneste laget i NFLs historie som har hatt mer enn to comebacks etter halftime og vunnet Super Bowl (4). Pittsburgh Steelers, som gjorde det samme i Super Bowl X og Super Bowl XIV, er det eneste andre laget som har gjort det mer enn \xc3\xa9n gang.\n_START_SECTION_\n2012\xe2\x80\x932015: Skuffelser etter en Super Bowl-seier\n_START_PARAGRAPH_\nGiants begynte neste sesong med et nederlag mot Cowboy, men l\xc3\xa5 6-2 da de gikk inn i oktober, inkludert fire seiere p\xc3\xa5 rad. Giants avsluttet eventuelt sesongen 9-7 og n\xc3\xa5dde ikke sluttspillet. QB Eli Manning, DE Jason Pierre-Paul, WR Victor Cruz, og G Chris Snee representerte laget i Pro Bowl._NEWLINE_2013-sesongen begynte med et h\xc3\xa5p om at Giants kunne bli det f\xc3\xb8rste laget til \xc3\xa5 delta i en Super Bowl-kamp i sitt nye stadion, da Super Bowl XVLIII skulle avholdes i MetLife Stadium i februar. Giants begynte derimot sesongen med seks tap p\xc3\xa5 rad, og til tross for at de vant sine neste fire kamper, avsluttet de sesongen 7-9, lagets f\xc3\xb8rste negative sesong siden 2004. Under NFL Draft i 2014 plukket laget opp nykommer wide receiver Odell Beckham Jr., som senere skulle vinne AP Offensive Rookie of the Year. Giants gikk derimot glipp av sluttspillet for en tredje sesong p\xc3\xa5 rad i 2014, med et sammenlagtresultat p\xc3\xa5 6-10. 2015 var nok en skuffende sesong for Giants, da de avsluttet sesongen 6-10 og gikk glipp av sluttspillet for fjerde \xc3\xa5r p\xc3\xa5 rad.\n_START_SECTION_\n2016: Tilbake til sluttspillet\n_START_PARAGRAPH_\n14. januar 2016 annonserte Giants at Ben McAdoo skulle ta over som lagets hovedtrener. Han erstattet Tom Coughlin, som hadde sagt opp uken f\xc3\xb8r. 2016 n\xc3\xa5dde Giants sluttspillet igjen, men tapte i Wild Card-runden mot Green Bay Packers.\n_START_SECTION_\n2017\xe2\x80\x93n\xc3\xa5: Problemer\n_START_PARAGRAPH_\nMed h\xc3\xb8ye forventninger etter \xc3\xa5 ha avsluttet forrige sesongen 11-5 hadde Giants en overraskende start p\xc3\xa5 2017-sesongen, med fem tap p\xc3\xa5 rad f\xc3\xb8r de sikret en overraskende seier mot Denver Broncos i Sports Authority Field at Mile High. I en kamp mot Los Angeles Chargers i uke 5 skadet Odell Beckham Jr. leggbeinet, og ble satt p\xc3\xa5 reservelistene for resten av sesongen. I samme kamp mistet Giants ogs\xc3\xa5 wide receivers Brandon Marshall og Dwayne Harris til skader som markerte slutten p\xc3\xa5 sesongen for dem. Giants mistet ogs\xc3\xa5 Dominique Rodgers-Cromartie og Janoris Jenkins til suspensjoner, og avsluttet sesongen 3-13, nest d\xc3\xa5rligst i ligaen. Dette var ogs\xc3\xa5 f\xc3\xb8rste gang siden 1983 at Giants avsluttet seriespillet med 3 eller f\xc3\xa6rre seiere, og lagets d\xc3\xa5rligste resultat siden NFL utvidet seriespill til 16 kamper._NEWLINE_Sesongen var ogs\xc3\xa5 merkverdig for at Eli Manning ble plassert p\xc3\xa5 benken i uke 13, og at hovedtrener Ben McAdoo og general manager Jerry Reese fikk sparken, som var f\xc3\xb8rste gang siden 1976 at Giants sparket personale i midten av en sesong. Manning startet igjen i uke 14. Det d\xc3\xa5rlige resultatet gav Giants pick #2 totalt i NFL Draft i 2018, hvor de plukket opp Saquon Barkley fra Penn State._NEWLINE_2018-sesongen begynte med at Pat Shurmur ble ansatt som lagets nye hovedtrener. Til tross for \xc3\xa5 ha startet 1-7 for andre \xc3\xa5r p\xc3\xa5 rad, klarte de \xc3\xa5 forbedre seg til et sluttresultat p\xc3\xa5 5-11, etter \xc3\xa5 ha avsluttet sesongen med en seier etter ekstraomganger mot Chicago Bears. Etter \xc3\xa5 ha sl\xc3\xa5tt Washington Redskins i uke 14 ble Giants det f\xc3\xb8rste laget i NFLs historie med 100 seiere mot \xc3\xa9n motstander. Det var f\xc3\xb8rste gang siden 1995 og 1996 at Giants avsluttet en sesong p\xc3\xa5 sisteplass i NFC East to \xc3\xa5r p\xc3\xa5 rad._NEWLINE_Til tross for en d\xc3\xa5rlig sesong presterte Barkley bra i sin f\xc3\xb8rste sesong. Han slo flere nykommerrekorder b\xc3\xa5de i NFL og i Giants, inkludert flest receptions av en running back (91), flest running touchdowns (11), flest rushing yards (1 307) og flest touchdowns i en sesong (15). Han ble utvalgt til Pro Bowl 2019 sammen med lagkameratene Olivier Vernon, Landon Collins, og Aldrick Rosas.\n_START_SECTION_\nTidslinje\n_START_PARAGRAPH_\nTidslinje over New York Giants sine sesonger, inkludert lagets navn, hjemmebane, sluttspill og hovedtrenere.\n_START_SECTION_\nLigatitler\n_START_PARAGRAPH_\nGiants har vunnet \xc3\xa5tte ligatitler: 1927, 1934, 1938, 1956, 1986, 1990, 2007 and 2011. De f\xc3\xb8rste fire titlene kom f\xc3\xb8r Super Bowl ble introdusert. New Yorks \xc3\xa5tte titler gir dem tredje plass blant aktive og nedlagte NFL-lag bak Green Bay Packers (13) og Chicago Bears (9).\n_START_SECTION_\nLogoer og uniformer\n_START_PARAGRAPH_\nMed en historie som strekker seg over 80 \xc3\xa5r har Giants hatt flere uniformer og logoer. Giants sine logoer inkluderer flere versjoner av en quarterback som gj\xc3\xb8r seg klar til \xc3\xa5 kaste en fotball, "ny" i sm\xc3\xa5 bokstaver, og forskjellige design av lagets kallenavn._NEWLINE_Giants sine tr\xc3\xb8yer er tradisjonelt bl\xc3\xa5 eller r\xc3\xb8de (eller hvite med bl\xc3\xa5 eller r\xc3\xb8de elementer), og buksene er enten hvite eller gr\xc3\xa5. I dag bruker Giants hjemmeskjorter som er bl\xc3\xa5 med hvite, firkantede numre, hvite bukser med fem tynne bl\xc3\xa5/gr\xc3\xa5/r\xc3\xb8d/gr\xc3\xa5/bl\xc3\xa5 striper p\xc3\xa5 buksebenene, og bl\xc3\xa5 sokker. Denne uniformen har gitt dem deres mest kjente kallenavn, "Big Blue". Borteuniformene har hvite skjorter med r\xc3\xb8de, firkantede numre og r\xc3\xb8de striper p\xc3\xa5 ermene, gr\xc3\xa5 bukser med tre r\xc3\xb8d/bl\xc3\xa5/r\xc3\xb8d striper p\xc3\xa5 buksebenene, og r\xc3\xb8de sokker. Giants sin hjelm er metallisk bl\xc3\xa5 med hvite firkantede numre p\xc3\xa5 fronten, p\xc3\xa5 hver side av en r\xc3\xb8d stripe som strekker seg over midten av hjelmen, eller p\xc3\xa5 den r\xc3\xb8de stripen. Giants, sammen med Pittsburgh Steelers, er ett av to lag i NFL som har spillernes numre p\xc3\xa5 b\xc3\xa5de forsiden og baksiden av hjelmene. Hjelmen har "ny"-logoen p\xc3\xa5 begge sider i hvitt, og har gr\xc3\xa5e ansiktsmasker. Hjemmeuniformene er for det meste like designet brukt fra 1966 til 1974, men med noen elementer fra 1956-1961. Borteuniformene er en modernisert versjon av designet brukt fra 1956 til 1961. Giants hadde ogs\xc3\xa5 en tredje uniform frem til 2009-sesongen, som mintes Giants sine r\xc3\xb8de hjemmeuniformer fra tidlig p\xc3\xa5 50-tallet: de var r\xc3\xb8de med hvite firkantede numre. Denne tredje uniformen ble brukt fire ganger, men har siden blitt pensjonert. De ble brukt en gang i 2004 mot Philadelphia Eagles og i tre \xc3\xa5r p\xc3\xa5 rad - 2005, 2006 og 2007 - mot Dallas Cowboys.\n_START_SECTION_\nEierskap, finansiell historie og tilhengere\n_START_PARAGRAPH_\nGiants har hatt en lang og til tider turbulent finansiell historie. Laget ble stiftet av Tim Mara med en investering p\xc3\xa5 $500 i 1925, og be ett av de f\xc3\xb8rste lagene i det da fem \xc3\xa5r gamle NFL. For \xc3\xa5 skill seg fra baseballaget med samme navn tok de navnet "New York Football Giants", som fremdeles er lagets bedriftsnavn._NEWLINE_Selv om Giants hadde suksess p\xc3\xa5 banen i sine f\xc3\xb8rste sesonger slet de \xc3\xb8konomisk. Profesjonell amerikansk fotball var ikke popul\xc3\xa6rt i 1925, og Giants hadde store problemer med \xc3\xb8konomien frem til sesongens 11. kamp da Red Grange og Chicago Bears kom til byen, og tiltrakk seg over 73 000 tilskuere. Dette gav Giants et n\xc3\xb8dvendig innskudd penger, og reddet muligens franchisen. Det neste \xc3\xa5ret startet Grange og hans agent en rivaliserende liga, og plasserte et konkurrerende lag, under Granges ledelse, i New York. Selv om Giants gikk 50 000 i minus den sesongen, gikk den rivaliserende ligaen under og ble subsumert NFL. Etter 1930-sesongen overf\xc3\xb8rte Mara eierskap av laget til sine to s\xc3\xb8nner for \xc3\xa5 beskytta laget mot kreditorer, og innen 1946 hadde han gitt dem full kontroll over Giants. Jack, den eldste s\xc3\xb8nnen, kontrollerte forretningssiden, mens Wellington kontrollerte fotballoperasjonene. Giants sin \xc3\xb8konomiske situasjon stabiliserte seg, og de ledet ligaen i tilskuertall flere ganger p\xc3\xa5 30- og 40-tallet._NEWLINE_Ved begynnelsen av 60-tallet hadde Giants etablert seg som en av de st\xc3\xb8rste attraksjonene i ligaen. Istedenfor \xc3\xa5 fortsette \xc3\xa5 f\xc3\xa5 sin ekstra store andel av ligaens inntekter fra TV-sendinger, pr\xc3\xb8vde Mara-s\xc3\xb8nnene \xc3\xa5 f\xc3\xa5 gjennom en lik fordeling av overskuddet til alle lagene. Avgj\xc3\xb8relsen om \xc3\xa5 dele overskuddet har senere blitt sitert som en av grunnene til at NFL kunne vokse, og er fremdeles praksisen i dag.. Etter problemer p\xc3\xa5 slutten av 60-tallet og ut 70-tallet ansatte Giants noen utenfra for f\xc3\xb8rste gang, George Young, for \xc3\xa5 ta ansvar for fotballen. Giants forbedret seg b\xc3\xa5de som et fotballag og en bedrift etter ansettelsen._NEWLINE_I 1991 solgte Tim Mara, barnebarn av lagets grunnlegger, sin halvdel av laget til Bob Tisch for $80 millioner mens han ble behandlet for kreft. Dette var f\xc3\xb8rste gang i lagets historie med en eier som ikke var fra Mara-familien. I 2005 d\xc3\xb8de Wellington Mara, 89 \xc3\xa5r gammel, som hadde v\xc3\xa6rt med laget siden det ble stiftet i 1925 og han jobbet som ballgutt. To uker senere d\xc3\xb8de Tisch. I 2015 d\xc3\xb8de Wellingtons enke og medeier av Giants Ann etter komplikasjoner etter en hodeskade hun p\xc3\xa5dro seg etter et fall. Hun var 85 \xc3\xa5r gammel._NEWLINE_I 2010 \xc3\xa5pnet MetLife Stadium, som da erstattet Giants Stadium. Det nye stadionet er et 50/50 partnerskap mellom Giants og Jets, og selv om stadionet eies av New Jersey Sports and Exposition Authority bygget de to lagene stadionet med private midler, og styrer det sammen gjennom New Meadowlands Stadium Corporation. Giants hadde tidligere planlagt \xc3\xa5 renovere Meadowlands for $300 millioner, men bestemte seg heller for \xc3\xa5 g\xc3\xa5 med det nye stadionet som hadde estimerte kostnader p\xc3\xa5 rundt $600 millioner, som senere \xc3\xb8kte til $1 milliard. En fordel med \xc3\xa5 eie stadionet er at laget sparer mye penger p\xc3\xa5 skatten. Laget l\xc3\xa5ner tomten fra staten for $6,3 millioner i \xc3\xa5ret. Staten betalte for alle offentlige tjenester, inkludert de $30 millionene det kostet \xc3\xa5 installere dem._NEWLINE_Giants eies og opereres av John Mara og Steve Tisch. Forbes estimerte lagets verdi til $1,3 milliarder i 2012. Dette gj\xc3\xb8r New York Giants til den fjerde mest verdifulle franchisen i NFL, og den niende mest verdifulle idrettsfranchisen i verden. Verdien har \xc3\xb8kt jevnt fra $288 millioner i 1998 til den n\xc3\xa5v\xc3\xa6rende verdien. Magasinet estimerte lagets inntekter i 2006 til $182 millioner, hvor $46 millioner kom fra billettinntekter. Driftsinntekter var p\xc3\xa5 $26,9 millioner, og spillerl\xc3\xb8nn p\xc3\xa5 $102 millioner. N\xc3\xa5v\xc3\xa6rende sponsorer inkluderer Gatorade, Anheuser Busch, Toyota, og Verizon Wireless. Tidligere sponsorer inkluderer Miller Brewing og North Fork Bank. Luksussuiter og salg av mat og merch p\xc3\xa5 stadionet styres av Delaware North. Lagets gjennomsnittlige billettpris er $72._NEWLINE_Giants trekker tilskuere fra storbyomr\xc3\xa5det New York. Siden de flyttet til New Jersey i 1976 har tilhengere i begge statene kalt laget for sitt eget. I januar 1987, like f\xc3\xb8r de vant Super Bowl XXI, kalte New Yorks ordf\xc3\xb8rer Ed Koch laget for "utlendinger", og a at de ikke hadde krav p\xc3\xa5 en parade i New York City. 5. februar 2008 fikk Giants en parade i New York etter seieren i Super Bowl XLII. New York City holdt ogs\xc3\xa5 en parade 7. februar 2012 etter at Giants vant Super Bowl XLVI. If\xc3\xb8lge en talsperson for laget bodde 52% av de som holdt sesongbilletter i New Jersey i 2001. Mesteparten av de resterende 48% bodde i delstaten New York, og noen kom fra andre stater._NEWLINE_Gjennom 60- og 70-tallet hadde Giants en 20 \xc3\xa5r lang venteliste for sesongbilletter, til tross for at de gikk 17 \xc3\xa5r uten \xc3\xa5 n\xc3\xa5 sluttspillet. Ventelisten er estimert til \xc3\xa5 best\xc3\xa5 av 135 000 personer, som er st\xc3\xb8rre enn alle andre profesjonelle idrettslag i Nord-Amerika.\n_START_SECTION_\nPhiladelphia Eagles\n_START_PARAGRAPH_\nRivaliseringen mellom New York Giants og Philadelphia Eagles er en av de eldste i NFL, og kan spores tilbake til 1933. De to lagene har m\xc3\xb8ttes flere ganger i sluttspillet og konkurrer for b\xc3\xa5de divisjonstittelen i NFC East og respekt. Mens Giants for det meste har dominert Eagles ble det jevnere p\xc3\xa5 80-tallet, hvor Eagles ledet sammenlagt 22-21 gjennom 90- og 2000-tallet. Giants leder sammenlagt 84-82-2. De to lagene har m\xc3\xb8ttes i sluttspillet fire ganger, hvor begge lagene har vunnet to kamper hver. Tre av de fire kampene var p\xc3\xa5 2000-tallet. New York City og Philadelphia har en sterk geografisk rivalisering, som man ogs\xc3\xa5 kan se i andre sporter som mellom Mets og Phillies i Major League Baseball og mellom Flyers og Rangers og Devils og Flyers i National Hockey League.\n_START_SECTION_\nWashington Redskins\n_START_PARAGRAPH_\nGiants har en historisk rivalisering med Redskins som kan spores tilbake til 1932. Mens feiden vanligvis ses p\xc3\xa5 som mindre viktig enn Giants sin rivalisering med Eagles eller Cowboys, har de to lagene hatt veldig kompetitive perioder. P\xc3\xa5 80-tallet kjempet de to mot hverandre for divisjonstitler, og for Super Bowl. I NFC Championship-kampen i 1986 slo Giants Redskins 17-0  for sin f\xc3\xb8rste Super Bowl-kamp. Wellington Mara s\xc3\xa5 alltid p\xc3\xa5 Redskins som Giants eldste og mest seri\xc3\xb8se rival, og etter han d\xc3\xb8de i 2005 ble hans minne hedret i en kamp hvor Giants slo Redskins 36-0 p\xc3\xa5 hjemmebane. Giants leder serien sammenlagt 100-68-4. Giants sine 100 seiere mot Redskins er det h\xc3\xb8yeste antallet seiere mot en annen franchise i NFLs historie.\n_START_SECTION_\nDallas Cowboys\n_START_PARAGRAPH_\nGiants har holdt ved like en intenst divisjonsrivalisering med Dallas Cowboys siden laget ble med i NFL i 1960. De to lagene har kombinert ni Super Bowl-titler, og har spilt i flere kamper mot hverandre hvor divisjonstittelen var p\xc3\xa5 spill. Rivaliseringen er unik i at det er den eneste divisjonsrivaliseringen mellom et lag fra New York City og et fra Dallas, tildels p\xc3\xa5 grunn av den store avstanden mellom byene. Cowboys leder sammenlagt i seriespill 65-45-2, mens Giants har den eneste seieren i sluttspillet, fra slutten av 2007-sesongen.\n_START_SECTION_\nSan Francisco 49ers\n_START_PARAGRAPH_\nTil tross for at de aldri har spilt i samme divisjon har Giants og 49ers utviklet et opphetet rivalisering over \xc3\xa5rene. De to lagene har m\xc3\xb8ttes \xc3\xa5tte ganger i sluttspillet (inkludert to NFC Championship-kamper, hvor New York vant begge) siden 1982, som er mer enn noen andre to lag i samme periode. Serien sammenlagt er uavgjort 16-16, og 4-4 i sluttspillet.\n_START_SECTION_\nNew York Jets\n_START_PARAGRAPH_\nGiants og Jets hadde lenge den eneste rivaliseringen mellom to lag i samme by  i NFL, som var enda mer unikt ettersom at de to deler et stadion. De har m\xc3\xb8ttes \xc3\xa5rlig i sesongoppkj\xc3\xb8ringen siden 1969. Siden 2011 har kampen blitt kalt for "MetLife Bowl" etter sponsoren for lagenes stadion. Lagene m\xc3\xb8tes i seriespill hvert fjerde \xc3\xa5r. Siden de spiller s\xc3\xa5 sjeldent i seriespill har noen stilt sp\xc3\xb8rsm\xc3\xa5l ved om Giants og Jets er ekte rivaler. Et minneverdig \xc3\xb8yeblikk kom i seriespillet i 1988 da Giants m\xc3\xb8tte Jets i sesongens siste kamp og trengte en seier for \xc3\xa5 n\xc3\xa5 sluttspillet. Jets 27-21 og knuste Giants sine sjanser. I den siste kampen av 2011 var det Giants som vant 29-14, som b\xc3\xa5de eliminerte Jets og ledet Giants til sluttspillet, hvor de eventuelt n\xc3\xa5dde og vant Super Bowl XLVI. Giants leder sammenlagt 8-5 i seriespill og har vunnet fem av de seks siste kampene.\n_START_SECTION_\nMedia, radio og TV\n_START_PARAGRAPH_\nPer 2010 er Giants sin hovedstasjon p\xc3\xa5 radio WFAN, mens kamper blir sendt samtidig p\xc3\xa5 WFAN-FM per november 2012. I 2012 ble Giants WFANs f\xc3\xb8rsteprioritet for fotballsesongen; f\xc3\xb8r det hadde kamper som krasjet med New York Mets sine baseballkamper i september og tidlig oktober flyttet til en annen CBS-stasjon. Dette varte bare ut 2012, f\xc3\xb8r Mets fikk prioriteten igjen i 2013. WFAN fikk rettighetene til New York Yankees sine kamper i 2014, som f\xc3\xb8rer til at Giants sine kamper vil krasje med dem fremover._NEWLINE_Fra 2014 har Giants i slike situasjoner sendt dekning p\xc3\xa5 WCBS-AM, som tidligere var Yankees\' hovedstasjon og en s\xc3\xb8sterstasjon av WFAN. Fra 2019 erstattet WCBS-AM WOR-AM som hovedstasjon for Mets, og Giants har ikke annonsert en erstatning for 2019-sesongen._NEWLINE_Giants\' hovedkommentatorer p\xc3\xa5 radio er Bob Papa som hovedkommentator og Carl Banks, med Howard Cros som sidelinjereporter. N\xc3\xa5r Papa ikke er tilgjengelig tar Chris Carrino, som vanligvis dekker Brooklyn Nets for WFAN, over. Kamper blir sendt p\xc3\xa5 forskjellige stasjoner i New York, Pennsylvania, og Connecticut gjennom New York Giants Radio Network._NEWLINE_TV-sendinger av sesongoppkj\xc3\xb8ringskamper som ikke sendes p\xc3\xa5 riksdekkende TV blir sendt lokalt p\xc3\xa5 WNBC, ens WWOR-TV tar over dersom WNBC sender andre programmer, som Sommer-OL. Papa og Banks kommenterer kampene p\xc3\xa5 TV, med studioverten Paul Dottino som Papas reserve. WPIX-TV eller WABC-TV sender Giants-kamper som dekkes av ESPN. Thursday Night Football-kamper som sendes p\xc3\xa5 NFL Network sendes lokalt p\xc3\xa5 enten WCBS-TV, WNBC eller WNYW._NEWLINE_Giants sin kommentator i MetLife Stadium er Jim Hall, som lenge var Bob Sheppards reserve i Yankee Stadium, siden de to hadde veldig like stemmer. Hall tok over for Giants etter at Sheppard forlot stillingen i 2005 for \xc3\xa5 fokusere p\xc3\xa5 jobben sin i Yankee Stadium.\n_START_SECTION_\nHistorikk\n_START_PARAGRAPH_\nWFAN har produsert Giants sine radiosendinger siden 1995, men de har ikke alltid blitt sendt p\xc3\xa5 stasjonen. I 1995 fortsatte Giants sin hovedstasjon p\xc3\xa5 tiden WOR \xc3\xa5 sende kamper, som de hadde gjort de siste to sesongen. I 1996 ble kampene sendt p\xc3\xa5 b\xc3\xa5de WFAN og WOR, som skapte noe konflikt da WFAN ogs\xc3\xa5 var hovedstasjonen for New York Jets. For \xc3\xa5 gj\xc3\xb8re opp for det flyttet WFAN Giants sine kamper til s\xc3\xb8sterstasjonen WNEW-FM neste \xc3\xa5r, hvor de ble sendt frem til 1999. I 2000 mistet WFAN kontrakt med Jets til WABC, og Giants ble flyttet tilbake til WFAN, hvor de har forblitt siden._NEWLINE_Giants sitt hjem p\xc3\xa5 radio var lenge WNEW, hvor kamper ble sendt fra midten av 50-tallet til 1993 da stasjonen ble kj\xc3\xb8pt opp av Bloomberg L.P. og endret formatet. Marty Glickman gikk sammen med Al DeRogatis over en lengre periode p\xc3\xa5 begynnelsen av 60-tallet p\xc3\xa5 WNEW. Chip Cipolla og senere Sam Huff ble med Glickman etter at DeRogatis gikk til NBC for \xc3\xa5 jobbe med Curt Gowdy. Etter at WNEW ble splittet ble kamper sendt p\xc3\xa5 WOR. Glickman gikk over til Jets i 1973 og ble erstattet av Marv Albert. Jim Gordon tok over etter Albert i 1977, og var Giants sin hovedkommentator i 18 \xc3\xa5r. Dick Lynch tok over som analytiker i 1976 og holdt stillingen ut 2007. Hans siste kamp var Super Bowl XLII, f\xc3\xb8r han pensjonerte seg p\xc3\xa5 grunn av en p\xc3\xa5g\xc3\xa5ende kamp mot leukemi, som eventuelt f\xc3\xb8rte til hans d\xc3\xb8d i september 2008._NEWLINE_Karl Nelson, tidligere lineman for Giants, ble etter hvert med p\xc3\xa5 laget. Gordon og Nelson fikk sparken etter 1994-sesongen, f\xc3\xb8r Papa tok over som hovedkommentator (etter \xc3\xa5 ha v\xc3\xa6rt studiovert) og jobbet samen med Lynch. Dave Jennings ble med p\xc3\xa5 laget i 2002 etter at han fikk sparken fra Jets som han hadde jobbet med siden han pensjonerte seg fra NFL i 1987. Jennings ble flyttet til programmet f\xc3\xb8r kamper etter 2006-sesongen og ble erstattet av Carl Banks, f\xc3\xb8r han pensjonerte seg i 2008 p\xc3\xa5 grunn av sin p\xc3\xa5g\xc3\xa5ende kamp mot Parkinsons sykdom, som han eventuelt tapte i 2013._NEWLINE_Etter at WFAN begynte \xc3\xa5 sende kamper var Richard Neer vert f\xc3\xb8r i studio f\xc3\xb8r og etter kamper. Han ble erstattet av Sid Rosenberg, som s\xc3\xa5 fikk sparken av stasjonen og ble erstattet av Chris Carlin. Carlin sluttet i 2008 for \xc3\xa5 fokusere p\xc3\xa5 jobben sin som studiovert for SNY og radiovert for Rutgets Scarlet Knights, og ble erstattet av tidligere vert p\xc3\xa5 WFAN og reporter for WWOR Ru Salzberg, som var vert sammen med Roman Oben etter at Jennings sluttet. Paul Dottino, reporter for Giants p\xc3\xa5 WEPN, ble ansatt av WFAN som studiovert f\xc3\xb8r kampene i 2009 og er fremdeles i stillingen. Anita Marks har v\xc3\xa6rt vert f\xc3\xb8r i studio f\xc3\xb8r og etter kamper siden 2010, sammen med Dottino for hjemmekamper og Oben for bortekamper._NEWLINE_Giants ble dekket av DuMont Network og deretter CBS (New York\'s Channel 2) p\xc3\xa5 TV i begynnelsen, da hjemmekamper var p\xc3\xa5virket av blackoutregler i New York City. Chris Schenkel var hovedkommentator i perioden da fikk sin egen kommentator for regionale TV-sendinger: P\xc3\xa5 tiden var det f\xc3\xa5 riksdekkende TV-sendinger f\xc3\xb8r mesterskapskampen, som ble sendt p\xc3\xa5 NBC. Schenkel jobbet med Jim McKay og senere Johnny Lujack gjennom 50-tallet og tidlig p\xc3\xa5 60-tallet. Noen av Giants-spillerne som pensjonerte seg gikk over til kringkasting p\xc3\xa5 60-tallet, f\xc3\xb8rst Pat Summerall og s\xc3\xa5 deretter Frank Gifford, som begge tok p\xc3\xa5 seg rollen som ekspertkommentator med Schenkel. Da sammensl\xc3\xa5ingen av AFL og NFL n\xc3\xa6rmet seg byttet CBS til et mer standardisert format for kommentatorer og Schenkel ble droppet._NEWLINE_Giants sine kamper p\xc3\xa5 s\xc3\xb8ndag i seriespill ble flyttet til Fox da nettverket tok over NFC-sendinger i 1994 og sendes lokalt p\xc3\xa5 WNYW._NEWLINE_WCBS-TV og WPIX har tidligere v\xc3\xa6rt Giants sitt hjem for sesongoppkj\xc3\xb8ringssendinger p\xc3\xa5 90-tallet, hvor WPIX har v\xc3\xa6rt Giants (og Jets) sitt hjem i sesongoppkj\xc3\xb8ring over lengre tid. Etter at CBS mistet rettighetene til NFC gikk Giants over til WNYW. WWOR ble Giants sin hovedstasjon p\xc3\xa5 TV p\xc3\xa5 slutten av 90-tallet, og forble det frem til WNBC tok over rettighetene i 2005._NEWLINE_Da Giants f\xc3\xb8rst flyttet til WNYW var Mike Breen hovedkommentator for sesongoppkj\xc3\xb8ringskamper. Sam Rosen var TV-stemmen i en periode etter, utenom to \xc3\xa5r da Curt Menefee (da for WNYW) holdt stillingen. Da kamper ble flyttet til WWOR fikk Rosen stillingen tilbake og holdt den frem til 2004. Tidligere receiver for Giants Phil McConkey ble analytiker etter han pensjonerte seg, og holdt stillingen i flere \xc3\xa5r.'